คะแบบนี้จะท้องไหมคะ ประจำเดือนหมดไปต้นๆเดือนแล้วประมาณ5-8วันค่ะแล้วมาอีกทีวันที่18มาในเดือนเดียวกันแล้วไม่คืดว่าจะมาอีกรอบวันนี้อ่ะค่ะ เลยมี พสพ.กันระหว่างมีพสพกันได้2-3ครั้งนะคะจู่ๆปจด.ไหลค่ะ แบบนี้จะท้องไหมคะ
สวัสดีค่ะ หากประจำเดือนเพิ่งมาในช่วงต้นเดือน ธ.ค. แล้ววันที่ 18 ธ.ค.ได้มีเลือดไหลออกมาอีก ถือว่ามีระยะห่างระหว่างรอบประจำเดือนที่สั้นกว่าปกติ โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งไม่ครบ แท้งคุกคาม ท้องนอกมดลูก เป็นต้น โดยเลือดที่ออกในช่วงต้นเดือน อาจไม่ใช่ประจำเดือนก็ได้2. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และมีปริมาณเพียงเล็กน้อย และออกเพียงแค่ 1 วัน ก็น่าจะเป็นเลือดออกวันไข่ตกได้3. ช่องคลอดมีการอักเสบติดเชื้อ หรือมีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย4. โรคของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ และมักพบในหญิงวัยกลางคนขึ้นไป5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติแนะนำให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน ก็อาจลองตรวจหาการตั้งครรภ์ดูด้วยค่ะ หากตรวจไม่พบ แต่ยังคงมีเลือดออกผิดปกตืมาอีกเรื่อยๆ ก็ควรไปพบสูติ-แพทย์เพื่อตรวจหาสาเหตุค่ะ